paragraph_text: Rođen je u New Yorku u židovskoj obitelji, a odrastao u New Jerseyju gdje je završio i srednju školu. Kemiju i psihologiju pohađao je na fakultetu William & Mary u Virginiji gdje je diplomirao 1984. godine, a tijekom studija igrao je i za sveučilišnu nogometnu momčad. Od školskih dana imao je reputaciju šaljivdžije pa se okušao kao stand-up komičar u The Bitter Endu, noćnom klubu u kojem je karijeru započeo i njegov idol Woody Allen. S obzirom na dugačko rodno ime, počeo je koristiti skraćenicu Jon Stewart kao nastupni pseudonim.